《重泊杨港》
宋代·董嗣杲

交石夹头栖落鸿，卸桅强饭伤飘蓬。
隔洲渔屋披乱草，入港客舟维古枫。
际晚望断风帘矗，才晴洗得雪林空。
旧侨野寺重寻懒，回眺炊烟摇苇丛。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。